**ПРОЕКТ НА ДОГОВОР**

**№..................../....................2017 г.**

Днес, ...…........................… 2017 г., в гр. Долна баня, между

**ОБЩИНА ДОЛНА БАНЯ,** с адрес и седалище на управление п.к.2040, гр. **Долна баня**, община **Долна баня**, област София, ул. „Търговска” № 134, Булстат №: 122054941, ДДС № BG 122054941, представлявана от **Владимир Джамбазов - Кмет на община Долна баня и Нина Арнаудска – Директор дирекция АПОФУС,** наричана за краткост по - долу **ВЪЗЛОЖИТЕЛ**

**И**

**..........................., ЕИК .............**, представлявано от .........................., със седалище и адрес на управление: ...................., тел ..................., e-mail: ....................... наричана по-долу за краткост **ИЗПЪЛНИТЕЛ**,

във връзка с Протокол № ...... / ..............2017 г. на комисията, назначена от Кмета на Община Долна баня, на основание чл. 194, ал. 1 от Закона за обществените поръчки, се сключи настоящият договор, за следното:

**І. ПРЕДМЕТ НА ДОГОВОРА**

 **Чл.1. (1)** **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема и се задължава да извърши **„Изграждане на противоерозионни съоръжения на река Бистрица в гр. Долна баня“**

**(2) ИЗПЪЛНИТЕЛЯТ** ще извършистроително-монтажни работи, включващи **изграждане на противоерозионни съоръжения на река Бистрица в гр. Долна баня** с обхват съгласно работния проект и техническата спецификация.

**(3)** Видовете и количествата на строително-монтажните работи, както и договорените цени са съгласно количествено-стойностни сметки, които са неразделна част от настоящия договор.

**(4)** **ИЗПЪЛНИТЕЛЯТ** извършва СМР съгласно утвърдени от **ВЪЗЛОЖИТЕЛЯ** и одобрени по реда на действащата нормативна уредба работни проекти и изискванията на техническата спецификация, както и съгласно одобрената от **ВЪЗЛОЖИТЕЛЯ** оферта на **ИЗПЪЛНИТЕЛЯ**.

**ІІ. СРОКОВЕ**

 **Чл.2.(1).** Срокът за изпълнение на договорените видове СМР е ........... (...............................) календарни дни, в съответствие с “График за изпълнение на проекта”, който е неразделна част от настоящия договор и Техническото предложение на участника, определен за изпълнител.

 **(2)** За начало на изпълнението на договорените видове СМР се счита датата на откриване на строителната площадка, а за край датата на подписване приемо-предавателен протокол между представител на Възложителя и Изпълнителя. Когато са необходими приемни изпитвания, приемането на обекта се извършва след успешното им провеждане, потвърдено с протокол.

 **(3)** При спиране на строително-монтажните работи по нареждане на общински или държавен орган, срокът по ал.1 съответно се удължава, ако **Изпълнителят** няма вина за спирането и подписване на Протокол - обр.10, съгласно Наредба № 3 от 31.07.2003 год. за съставяне на актове и протоколи по време на строително-монтажните работи.

 **(4)** При спиране на строително-монтажните работи по нареждане на **Възложителя**, поради лоши метеорологични условия или други фактори, които биха довели до некачествено изпълнение на СМР се съставя Протокол - обр.10, съгласно Наредба № 3 от 31.07.2003 год. за съставяне на актове и протоколи по време на строително-монтажните работи и обекта се предава на **Възложителя** за съхранение, като срокът по ал.1 спира да тече до съставяне на Протокол - обр.11 от Наредба № 3 от 31.07.2003 год. за съставяне на актове и протоколи по време на строително-монтажните работи.

 **(5)** Срокът за изпълнение на договора не може да бъде удължаван, освен в случаите на непреодолима сила, по смисъла и при спазване на разпоредбите на Раздел ХІ Форсмажорни обстоятелства и при условията на чл. 116 от ЗОП.

**IІI. ЦЕНА И НАЧИН НА ПЛАЩАНЕ**

 **Чл.3. (1)** Цената за изпълнение на СМР:

…………………… - цифром лв. /…………………………… - словом/ без ДДС, съответно

…………………… - цифром лв. /…………………………… - словом/ с ДДС;,

съобразно представеното ценово предложение. Така определената цена е окончателна, приета е от страните и не подлежи на увеличение.

 **(2)** Цената по предходната алинея е за цялостно извършване на строително-монтажните работи, включително цената на вложените материали, извършените работи и разходите за труд, механизация, енергия, складиране, опазване и други подобни, разходите за отстраняване на всякакви дефекти до изтичане на гаранционните срокове, както и печалба за **ИЗПЪЛНИТЕЛЯ**.

 **(3)** При възникнала необходимост в хода на работата от замяна на едни СМР с други, както и от допълнителни СМР, неупоменати в количествено-стойностната сметка, възлагането им ще става с възлагателно писмо от **ВЪЗЛОЖИТЕЛЯ** по анализни цени, формирани при посочените ценови показатели, като общата стойност на извършените СМР не надхвърля договорените в чл.3, ал.1.

**(4)** **ВЪЗЛОЖИТЕЛЯТ** заплаща на **ИЗПЪЛНИТЕЛЯ** аванс – в размер на 30 % от цената на договора, в срок до 10 /десет/ работни дни, считано от подписване на договора, след представяне на оригинална фактура.

 **(5)** Окончателното разплащане се извършва в срок до 10 работни дни, от подписване на приемо-предавателен протокол между представител на Възложителя и Изпълнителя и представяне на оригинална фактура от ИЗПЪЛНИТЕЛЯ.

 **(6)** Плащанията по предходните алинея ще се извършват по банков път срещу представени оригинални фактури от **ИЗПЪЛНИТЕЛЯ,** издаденив съответствие със Закона за счетоводството.

Банкови реквизити на **ИЗПЪЛНИТЕЛЯ**:

Банка: ...............................................

IBAN: ................................................

BIC: ................................................

**(7)** При установяване на по-големи количества СМР от предвидените в Приложение №4, същите се заплащат от **ВЪЗЛОЖИТЕЛЯ** на **ИЗПЪЛНИТЕЛЯ**,само ако са предварително съгласувани с **ВЪЗЛОЖИТЕЛЯ** и се заплащат по вече утвърдените единични цени след представяне на отчетни документи.

**(8)** Когато **ИЗПЪЛНИТЕЛЯТ** е сключил договор/договори за подизпълнение и частта от поръчката, която се изпълнява от подизпълнител, може да бъде предадена като отделен обект на **Изпълнителя** или на **Възложителя, Възложителят** заплаща възнаграждение за тази част (приета по реда на настоящия договор) на подизпълнителя[[1]](#footnote-1).

**(9).** Разплащанията по ал.8 се осъществяват въз основа на искане, отправено от подизпълнителя до **Възложителя** чрез **Изпълнителя**, който е длъжен да го предостави на **Възложителя** в 15-дневен срок от получаването му.

**(10)** Към искането по ал.9 Изпълнителят предоставя становище, от което да е видно дали оспорва плащанията или част от тях като недължими.

**(11)** Възложителят има право да откаже плащане по ал.8, когато искането за плащане е оспорено, до момента на отстраняване на причината за отказа.

**ІV. ПРИЕМАНЕ НА РАБОТАТА**

 **Чл.4.(1)** Приемането на извършената работа се извършва с двустранно подписан протокол – Обр. 19, придружен с подробна количествена сметка и представяне на сертификати за качество на материалите.

 **(2)** **ВЪЗЛОЖИТЕЛЯТ** може да откаже да приеме обекта или отделни СМР, ако открие съществени недостатъци.

 **(3)** Недостатъците се отстраняват от **ИЗПЪЛНИТЕЛЯ** и за негова сметка. До тяхното отстраняване **ВЪЗЛОЖИТЕЛЯ** може да задържи плащането на дължимата сума.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл.5.(1) ИЗПЪЛНИТЕЛЯТ** е длъжен да извърши строително-монтажните работи с грижата на добър стопанин, като спазва предвиденото в техническата документация и изискванията на строителните, техническите и технологичните правила и нормативи за съответните дейности.

**(2)** **ИЗПЪЛНИТЕЛЯТ** е длъжен да влага в строително-монтажните работи висококачествени материали и строителни изделия, както и да извършва качествено СМР. Материалите се доставят със сертификат за качество и сертификат за произход.

**(3)** Разходите за консумация на електроенергия, вода и други консумативи, необходими за изграждане на обекта, са за сметка на **ИЗПЪЛНИТЕЛЯ.**

**(4)** **ИЗПЪЛНИТЕЛЯТ** носи отговорност пред **ВЪЗЛОЖИТЕЛЯ**, ако при извършването на СМР е допуснал отклонения от изискванията, предвидени в техническата документация, или е нарушил императивни разпоредби на нормативните актове.

**(5)** **ИЗПЪЛНИТЕЛЯТ** е длъжен да спазва законовите изисквания, свързани със строително-монтажните работи, включително относно опазването на околната среда и безопасността на строителните работи.

**(6)** **ИЗПЪЛНИТЕЛЯТ** е длъжен да информира **Възложителя** за възникнали проблеми при изпълнение и за предприетите мерки за тяхното разрешаване.

**(7)** **ИЗПЪЛНИТЕЛЯТ** е длъжен да съхранява всички документи по изпълнението на настоящия договор както следва: за период от 5 (пет) години след датата на приключването на дейностите по настоящия договор.

 **(8) ИЗПЪЛНИТЕЛЯТ** се задължавапри подписване на договора да представи на **ВЪЗЛОЖИТЕЛЯ** копия на застраховки „Професионална отговорност”, съгласно чл.171, ал.1 от ЗУТ и „Трудова злополука”, съгласно Наредба за задължително застраховане на работниците и служителите за риска "трудова злополука". Същият носи пълна отговорност за евентуални трудови злополуки на Обекта за своите служители, работници, подизпълнители и за трети лица, посещаващи обекта.

 **(9) ИЗПЪЛНИТЕЛЯТ** се задължава да извършва или да осигурява необходимия контрол по време на изпълнението на работите и след това, докато **ВЪЗЛОЖИТЕЛЯТ** счита, че е необходимо за надлежното изпълнение задълженията на **ИЗПЪЛНИТЕЛЯ** по договора.

 **(10)** **ИЗПЪЛНИТЕЛЯТ** поема цялата отговорност за правилното, сигурно и безопасно изпълнение на всички дейности на обекта.

 **(11)** **Изпълнителят** е длъжен да сключи договор за подизпълнение с подизпълнителя(ите), посочен(и) в офертата в срок от 7 дни от сключване на настоящия договор[[2]](#footnote-2).

 **(12)** **Изпълнителят** е длъжен в срок до 3 (три) календарни дни от сключването на договор за подизпълнение или на допълнително споразумение за замяна на посочен в офертата подизпълнител да изпрати копие на договора или на допълнителното споразумение на **Възложителя** заедно с доказателства, че са изпълнени условията по чл. 66, ал. 2 и 11 ЗОП. Подизпълнителите нямат право да превъзлагат една или повече от дейностите, които са включени в предмета на договора за подизпълнение.

 **(13)** След сключване на настоящия договор и най-късно преди започване на изпълнението му, **Изпълнителят** е длъжен да уведоми **Възложителя** за името, данните за контакт и представителите на подизпълнителите, посочени в офертата. **Изпълнителят** е длъжен да уведомява **Възложителя** за всякакви промени в предоставената информация в хода на изпълнението на поръчката в срок не по-късно от 2 (два) работни дни от настъпването им.

 **(14)** Замяна или включване на подизпълнител по време на изпълнение на настоящия договор се допуска по изключение, когато възникне необходимост, ако са изпълнени едновременно следните условия:

 а) за новия подизпълнител не са налице основанията за отстраняване в процедурата, в резултата на която е сключен настоящия договор;

 б) новият подизпълнител отговаря на критериите за подбор, на които е отговарял предишният подизпълнител, включително по отношение на дела и вида на дейностите, които ще изпълнява, коригирани съобразно изпълнените до момента дейности.

 **(15)** При замяна или включване на подизпълнител **Изпълнителят** представя на **Възложителя** всички документи, които доказват изпълнението на условията по чл.66, ал.11 от ЗОП.

 **(16)** **Изпълнителят** отговаря за качеството на извършените работи от своят/своите подизпълнител/и като за свои.

 **Чл.6.** **(1)** При изпълнение на възложените СМР **ИЗПЪЛНИТЕЛЯТ** се задължава:

 1. Да спазва всички технически нормативни документи, както и правилата по техническа безопасност, хигиена на труда, противопожарна безопасност, за опазване на околната среда и безопасност на движението.

 2. Да осигури за своя сметка всички складови и хигиенно битови условия за нормална работа на обекта

 3. Да осигури за своя сметка всички необходими съоръжения, нужни за изпълнението на поетите задължения по този договор, както и тяхната поддръжка.

 4. Да обезопаси строителната площадка и вътрешността на обекта.

 5. Да съгласува всички промени, наложили се по време на строително-монтажните работи, с **ВЪЗЛОЖИТЕЛЯ.**

 **(2)** **ИЗПЪЛНИТЕЛЯТ** се задължава да отстранява за своя сметка всички некачествени работи, забелязани по време на строително-монтажните работи или причинени при изпълнението на договорените СМР.

 **(3) ИЗПЪЛНИТЕЛЯТ** се задължава да изготвя своевременно по време на изпълнение на обекта и да подписва всички актове, които се съставят по време на строително-монтажните работи.

 **(4)** **ИЗПЪЛНИТЕЛЯТ** се задължава да изготви и предаде на **ВЪЗЛОЖИТЕЛЯ** екзекутивни чертежи за договорираните и изпълнени работи, както и да съдейства за издаването на разрешение за ползване, доколкото това е обусловено от негови действия.

 **(5) ИЗПЪЛНИТЕЛЯТ** се задължава при изпълнение на задълженията си да работи само с квалифицирани технически ръководители, които са достатъчно компетентни за надлежното и своевременно изпълнение на обекта.

 **(6)** При подписване на договора, **ИЗПЪЛНИТЕЛЯТ** представя на **ВЪЗЛОЖИТЕЛЯ** гаранция за добро и качествено изпълнение на работите под формата на парична сума, неотменима и безусловна банкова гаранция или застраховка, която обезпечава изпълнението чрез покритие на отговорността на изпълнителя в размер на 3 % от договорната цена, с възможност да се усвои изцяло или на части в зависимост от претендираното. Гаранцията трябва да съдържа задължение за Банката гарант да извърши безусловно плащане при първо писмено поискване от страна на **ВЪЗЛОЖИТЕЛЯ** в случай, че **ИЗПЪЛНИТЕЛЯТ** не е изпълнил някое от задълженията си по договора в съответствие с уговореното. **ИЗПЪЛНИТЕЛЯТ** поема разходите по оформянето и поддържането на указаната гаранция.

 **(7) ИЗПЪЛНИТЕЛЯТ** има право да иска приемане на извършената работа.

 **(8) ИЗПЪЛНИТЕЛЯТ** има право да получи договореното възнаграждение съгласно условията и сроковете, предвидени в настоящия договор.

#### VI. ПРАВА И ЗАДЪЛЖЕНИЯ НА ВЪЗЛОЖИТЕЛЯ

 **Чл.7.(1)** **ВЪЗЛОЖИТЕЛЯТ** се задължава да заплаща на **ИЗПЪЛНИТЕЛЯ** изпълнените и приети видове СМР, за които има издадена фактура, съгласно условията на настоящия договор.

 **(2)** **ВЪЗЛОЖИТЕЛЯТ** предоставя на **ИЗПЪЛНИТЕЛЯ** преди започване на строително-монтажните работи наличната и необходима проектна документация и информация, свързана с възложените СМР.

 **(3)** **ВЪЗЛОЖИТЕЛЯТ** се задължава да осигурява за своя сметка свои упълномощени представители (проектанти, инвеститорския контрол, строителен надзор и други).

 **(4)** **ВЪЗЛОЖИТЕЛЯТ** се задължава да съдейства за изпълнението на договорените СМР, като своевременно решава всички технически проблеми, възникнали в процеса на работата.

 **(5) ВЪЗЛОЖИТЕЛЯТ**, или упълномощени от него физически или юридически лица имат право по всяко време на строително-монтажните работи да посещават обекта или да извършват проверка относно качеството, количеството, сроковете за изпълнение и техническите параметри на възложената по договора работа, без да нарушава оперативната му самостоятелност.

 **(6)** **ВЪЗЛОЖИТЕЛЯТ** не участва в трудово-правни и други спорове между **ИЗПЪЛНИТЕЛЯ** и неговия персонал, както и подизпълнителите, които е наел.

 **(7)** Контрола по изпълнението и приемането на строително-монтажните работи се осъществява от **ВЪЗЛОЖИТЕЛЯ** или упълномощени от него представители.

 **(8)** **ВЪЗЛОЖИТЕЛЯТ** може да откаже приемането на СМР при непълно или неточно изпълнение или съществено забавяне изпълнението на договора.

 **(9)** **ВЪЗЛОЖИТЕЛЯТ** има право да отменя и възлага допълнителни строителни работи в процеса на изпълнението.

**VІІ. НОСЕНЕ НА РИСКА**

**Чл.8. (1)** Рискът от случайно погиване или повреждане на извършени строително-монтажни работи, конструкции, материали, строителна техника и други материални активи, намиращи се на строителната площадка, независимо чия собственост са тези активи, се носи от **ИЗПЪЛНИТЕЛЯ** от момента на предоставянето на строителната площадка за изпълнение на СМР.

**(2)** **ВЪЗЛОЖИТЕЛЯТ** носи риска от погиване или повреждане на вече приетите СМР, освен ако погиването или повреждането е по вина на **ИЗПЪЛНИТЕЛЯ** или последният е могъл да го предотврати при полагане на дължимата грижа.

**VІІІ. ГАРАНЦИИ И ГАРАНЦИОНЕН СРОК**

 **Чл.9** **(1)** Гаранционният срок, който **ИЗПЪЛНИТЕЛЯТ** поема за изпълнените видове СМР е ........................................ /съгласно техническото предложение на изпълнителя/ и е съобразен с разпоредбите на Наредба № 2 от 31 юли 2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

 **(2)** **ИЗПЪЛНИТЕЛЯТ** ще представи в полза на **ВЪЗЛОЖИТЕЛЯ** гаранция за изпълнение, съгласно условията на договора.

 **(3)** Гаранцията за добро изпълнение се освобождава от **ВЪЗЛОЖИТЕЛЯ** в едномесечен срок след подписване на приемо-предавателния протокол, удостоверяващ окончателния прием на обекта, предмет на договора при липса на направени възражения и издадено разрешение за ползване.

 **(4)** **ВЪЗЛОЖИТЕЛЯТ** освобождава гаранцията по ал. 2 без да дължи лихви за периода, през който средствата законно са престояли при него.

 **(5)** Освобождаването на гаранцията за добро изпълнение не отменя задълженията на **ИЗПЪЛНИТЕЛЯ** по отстраняване на констатирани забележки в гаранционните срокове, вследствие на некачествено изпълнени СМР. **ВЪЗЛОЖИТЕЛЯТ** уведомява писмено **ИЗПЪЛНИТЕЛЯ** за констатираните недостатъци.

 **(6)** В случай, че **ИЗПЪЛНИТЕЛЯТ** не изпълни поправката или разрушаването на некачествените СМР, то **ВЪЗЛОЖИТЕЛЯТ** има право да възложи отстраняването на дефекта от друго лице, като ангажира гаранционната отговорност на **ИЗПЪЛНИТЕЛЯ.**

 **(7)** **ВЪЗЛОЖИТЕЛЯТ** има право да усвоява дължимите суми за неустойки и обезщетения във връзка с неизпълнение на този договор от страна на **ИЗПЪЛНИТЕЛЯ** от гаранцията за добро изпълнение.

 **(8)** При неизпълнение на задължения от страна на **ИЗПЪЛНИТЕЛЯ** за отстраняване на недостатъци и/или повреди; не отстраняване на явни недостатъци и/или липси, **ВЪЗЛОЖИТЕЛЯТ** има право да усвои от гаранцията за добро изпълнение суми, покриващи отговорността на **ИЗПЪЛНИТЕЛЯ** за неизпълнението. За целта след писмено уведомление до **ИЗПЪЛНИТЕЛЯ**, **ВЪЗЛОЖИТЕЛЯТ** има право сам да състави констативен протокол с описание на недостатъците и/или липсите и тяхната стойност или стойността за отстраняване на повредите. В случай, че стойността им е по-голяма от стойността на гаранцията, **ИЗПЪЛНИТЕЛЯТ** се задължава да възстанови разликата до пълната стойност на недостатъците и/или липсите или стойността за отстраняване на повредата в срок от 7 (седем) дни от писменото искане на **ВЪЗЛОЖИТЕЛЯ**.

 **(9)** **ВЪЗЛОЖИТЕЛЯТ** задържа гаранцията за добро изпълнение на договора, ако в процеса на неговото изпълнение възникне спор между страните, който е внесен за решаване от компетентен съд по реда на ГПК. Гаранцията се задържа до окончателното решаване на спора.

**ІХ. УСЛОВИЯ ЗА ПРЕКРАТЯВАНЕ НА ДОГОВОРА**

 **Чл.10.** **(1)** Настоящият договор се прекратява:

1. С изпълнение на всички задължения на страните.

2. По взаимно съгласие на страните, изразено в писмена форма.

3. При настъпване на обективна невъзможност за изпълнение на възложената работа.

**(2)** В случай, че работата бъде спряна по обективни причини, които не могат да се вменят във вина на никоя от страните по договора, то неговото действие се прекратява с двустранен протокол. В този случай **ВЪЗЛОЖИТЕЛЯТ** дължи на **ИЗПЪЛНИТЕЛЯ** възнаграждение за извършената работа до прекратяване на договора.

**(3)** Ако стане явно, че **ИЗПЪЛНИТЕЛЯТ** ще просрочи изпълнението на възложената работа с повече от 30 (тридесет) дни или няма да извърши СМР по уговорения начин и с нужното качество, **ВЪЗЛОЖИТЕЛЯТ** може да развали договора. В този случай **ВЪЗЛОЖИТЕЛЯТ** заплаща на **ИЗПЪЛНИТЕЛЯ** само стойността на тези работи, които са извършени качествено и могат да му бъдат полезни. За претърпените вреди **ВЪЗЛОЖИТЕЛЯТ** може да претендира за обезщетение.

**(4)** При виновно неизпълнение на задълженията на една от страните по договора с 5-дневно писмено предизвестие от изправната до неизправната страна.

### Х. НЕУСТОЙКИ

 **Чл.11.** **(1)** При забава за завършване и предаване на работите по настоящия договор в уговорените срокове **ИЗПЪЛНИТЕЛЯТ** дължи неустойка в размер на 0.1 % (нула цяло и един процент) от общата цена по чл. 3, ал. 1 за всеки просрочен ден, но не повече от 10 % (десет процента) от общата стойност на договора. Забавата се установява с протокол подписан от **ВЪЗЛОЖИТЕЛЯ** и лицето упражняващо независим строителен надзор на обекта.

**(2)** При виновно некачествено извършване на СМР, освен задължението за отстраняване на дефектите, **ИЗПЪЛНИТЕЛЯТ** дължи и неустойка в размер на 10 % ( десет процента) от стойността на некачествено извършените СМР.

**(3)** Дължимата неустойка по предходната алинея не лишава ВЪЗЛОЖИТЕЛЯ от възможността да търси други обезщетения и/или да се възползва от други възможности, предоставени му от закона.

**(4)** Ако недостатъците, констатирани при приемането на СМР или в гаранционния срок по чл. 9, ал.1 от настоящия договор не бъдат отстранени в договорения срок или при липса на уговорка - в подходящ срок, **ИЗПЪЛНИТЕЛЯТ** дължи освен неустойката по ал. 2 от настоящия член и неустойка в удвоения размер на разноските за отстраняване на недостатъците.

**(5)** **ВЪЗЛОЖИТЕЛЯ** има право, без това да му отнема правото по друг начин на обезщетяване, да се удовлетворява от гаранцията за добро изпълнение във всички случаи, описани в Договора и свързани с неустойки и санкции към **ИЗПЪЛНИТЕЛЯ**.

 **(6)** Ако **ВЪЗЛОЖИТЕЛЯ** неоснователно забави плащането на дължимата сума срещу извършени работи, той дължи неустойка в полза на **ИЗПЪЛНИТЕЛЯ** в размер на законната лихва върху неизплатените суми.

 **(7)** Горните неустойки не лишават изправната страна от правото й да търси обезщетение за претърпени вреди и пропуснати ползи съгласно действащото гражданско законодателство.

**ХІ. ФОРСМАЖОРНИ СЪБИТИЯ**

**Чл.12.(1)** Страните по настоящия договор не носят отговорност за неизпълнение на задълженията си при настъпването на форсмажорно събитие. Срокът за изпълнение на задължението се продължава съобразно с периода, през който изпълнението е било спряно от форсмажорното събитие. Клаузата не засяга права или задължения на страните, които са възникнали и са били дължими преди настъпването на форсмажорното събитие.

**(2)** Страната, която е засегната от форсмажорно събитие, следва в максимално кратък срок след установяване на събитието, да уведоми другата страна и да й представи доказателства за появата, естеството и размера на форсмажорното събитие и оценка на неговите вероятни последици и продължителност. Засегнатата страна периодично предоставя последващи известия за начина, по който форсмажорното събитие спира изпълнението на задълженията й, както и за степента на спиране.

**(3)** Ако форсмажорно събитие е възпрепятствало **ИЗПЪЛНИТЕЛЯ** да осъществи дейностите по настоящия договор, сроковете по договора спират да текат и на **ИЗПЪЛНИТЕЛЯ** не може да се търси отговорност за неизпълнение или забава.

**(4)** Страните не носят отговорност една спрямо друга по отношение на вреди, претърпени като последица от форсмажорно събитие.

**(5)** През времето, когато изпълнението на задълженията на някоя от страните е възпрепятствано от форсмажорно събитие, за което е дадено известие в съответствие с клаузите на настоящия договор и до отпадане действието на форсмажорното събитие, страните предприемат всички необходими действия, за да избегнат или смекчат въздействието на форсмажорното събитие и доколкото е възможно, да продължат да изпълняват задълженията си по договора, които не са възпрепятствани от форсмажорното събитие.

**(6)** Страните възобновяват изпълнението на задълженията си по настоящия договор веднага, щом е възможно след отпадане на форсмажорното събитие.

**Чл.13. (1)** Форсмажорно събитие (непреодолима сила) по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което прави изпълнението му невъзможно.

**(2)** Не е налице непреодолима сила, ако съответното събитие се е случило вследствие на неположена дължима грижа от страна по настоящия договор или при полагане на дължимата грижа това събитие може да бъде преодоляно.

#### XІІ. ДРУГИ УСЛОВИЯ

 **Чл.14.(1)** **ИЗПЪЛНИТЕЛЯТ** и **ВЪЗЛОЖИТЕЛЯТ** ще третират като конфиденциална всяка информация, получена при и по повод изпълнението на договора. **ИЗПЪЛНИТЕЛЯТ** няма право без предварителното писмено съгласие на **ВЪЗЛОЖИТЕЛЯ** да разкрива по какъвто и да е начин и под каквато и да е форма договора или част от него и всякаква информация, свързана с изпълнението му, на когото и да е, освен пред своите служители, заети в дейността по договора. Разкриването на информация пред такъв служител се осъществява само в необходимата степен за целите на изпълнението на договора. **ВЪЗЛОЖИТЕЛЯТ** гарантира конфиденциалност при използването на предоставени от **ИЗПЪЛНИТЕЛЯ** документи и материали по договора, като не ги предоставя на трети лица.

 **(2)** Правилото по предходната алинея не се прилага по отношение на задължителната информация, която **ВЪЗЛОЖИТЕЛЯТ** следва да представи на Агенцията за обществени поръчки съобразно реда, предвиден в ЗОП.

 **(3)** Настоящия договор не може да бъде изменян от страните, освен в случаите по чл. 116 от Закона за обществените поръчки.

**Чл.15. (1)** Ако при извършване на строително-монтажните работи възникнат препятствия за изпълнение на настоящия договор, всяка от страните е задължена да предприеме всички зависещи от нея разумни мерки за отстраняване на тези препятствия, дори когато тя не носи отговорност за тези препятствия.

**(2)** Ако при отстраняването на препятствия по предходната алинея страната, която не носи задължение или отговорност за това, е направила разноски, то те трябва да се обезщетят от другата страна.

**(3)** Когато препятствията са по независещи и от двете страни причини, разноските по отстраняването на препятствията се поемат поравно.

 **Чл.16.** Всички съобщения и уведомления между страните по настоящия договор ще бъдат извършвани в писмена форма като условие за тяхната действителност, която ще се счита спазена, ако същите се доставят на ръка, чрез куриерска служба или се изпратят чрез препоръчана поща с обратна разписка, или по факс на надлежния адрес, посочен в настоящия договор, или на онзи друг адрес, за който всяка страна е уведомила другата при промяна. При промяна на посочените адреси за кореспонденция, всяка страна е длъжна да уведоми незабавно другата страна по договора

**Адреси на страните:**

**1. за ВЪЗЛОЖИТЕЛЯ:** гр. Долна баня, п.к.2040, обл. София, ул. Търговска № 134,

**2. за ИЗПЪЛНИТЕЛЯ:** ……………………………….......……

 **Чл.17.** Нищожността на някоя клауза от настоящия договор не води до нищожност на друга клауза или на договора като цяло.

 **Чл.18.** Всички спорове по тълкуването и изпълнението на договора се решават по взаимно споразумение между страните. При непостигане на съгласие спорът се отнася за решаване пред компетентния съд по реда на Гражданския процесуален кодекс.

 **Чл.19.** За всички неуредени с този договор въпроси се прилагат разпоредбите на българското законодателство.

 **Чл.20.** Неразделна част от настоящият договор са следните приложения:

1. График за изпълнение на обекта /от офертата/.

2. Техническо предложение.

3. Техническа спецификация.

4. Ценовото предложение на Изпълнителя в процедурата за възлагане на обществена поръчка с приложени Количествено-стойностни сметки.

Настоящият договор се състави в два еднообразни екземпляра – по един за всяка от страните и влиза в сила от датата на подписването му.

### ВЪЗЛОЖИТЕЛ: ИЗПЪЛНИТЕЛ:

### КМЕТ НА ......................................

**ОБЩИНА ДОЛНА БАНЯ: ......................................**

 **/Владимир Джамбазов/ /............................/**

**Директор дирекция АПОФУС:**

 **/Нина Арнаудска/**

1. Текстовете на чл.3, от ал.8 до ал.11 се прилагат, когато изпълнителят е посочил в офертата си, че ще ползва подизпълнител/и и частта от поръчката, която се изпълнява от подизпълнител/и, може да бъде предадена като отделен обект на изпълнителя или възложителя. [↑](#footnote-ref-1)
2. Текстовете от чл.5, ал. 11 до ал. 16 се прилагат, когато изпълнителят е посочил в офертата си, че ще ползва подизпълнител/и. [↑](#footnote-ref-2)